เรื่องร้องเรียน (สะพาน,ความสะอาด) วันที่ 2022-09-19 10:54:11 — แขวงบ้านพานถม เขตพระนคร กรุงเทพมหานคร
19กย.65
เรื่อง:
ติดตามคำขอให้ประชาสัมพันธ์เกี่ยวกับการวางขยะรอการจัดเก็บตามแนวขอบสะพานเฉลิมวันชาติและที่ใกล้เคียงริมคลองบางลำพู (2022-7Z3R4U)

อ้างถึงคำชี้แจงจากฝ่ายรักษาความสะอาด เขตพระนคร ในระบบTraffy Fondue เมื่อ18กย.65@13:11&13:12น.ต่อคำขอให้ดำเนินการเมื่อ31สค.และ12กย.65นั้น ขอขอบคุณในการปฏิบัติงานของผู้เกี่ยวข้องทุกฝ่าย โดยเฉพาะเจ้าหน้าที่จัดเก็บขยะมูลฝอยและเก็บกวาดพื้นที่

อย่างไรก็ตาม ยังมีขยะจากสถานที่อื่นมาวางหน้าอาคารของที่บ้านอยู่ดังจะเห็นได้จากตัวอย่างของวันที่17ถึงล่าสุด เช้าวันนี้-19กย.

จากหลักฐานดังกล่าว รถที่เข็นขยะมาวางจำนวนมากนั้น มาจากโรงแรมบ้านต้นลำพูริมคลองบางลำพู เชื่อว่าเพราะเลือกไม่วางที่หน้าอาคารของตน (หลายครั้งมีน้ำขยะไหลตามทางที่เข็นผ่านด้วย)

ส่วนที่มีชาย และหญิงหิ้วถุงดำมาวาง(คนละวันกัน) คาดว่ามาจากร้านตัดเสื้อซึ่งอยู่ขอบสะพานเฉลิมวันชาติ

จึงขอให้ฝ่ายฯ ตรวจสอบและตักเตือนถึงกฎระเบียบให้ชัดเจนแน่ชัดด้วย

ทุกสถานที่ ไม่ว่าจะใช้เพื่ออยู่อาศัย การค้า ร้านอาหาร โรงแรมฯลฯ ควรรู้ว่าถ้าไม่วางหน้าสถานที่ของตนภายในเวลาก่อนเจ้าหน้าที่จัดเก็บนั้น ก็ควรเก็บขยะไว้ภายในสถานที่ของตัวเอง จนกว่าจะถึงเวลาจัดเก็บถัดไป  หรือถ้าไม่อยากเก็บในที่ของตนนานก็ต้องนำไปวางหน้าสถานที่สาธารณะ ไม่ใช่หน้าอาคารคนอื่นที่ใกล้ที่สุด เพราะคิดว่ายังไงๆก็มีพนักงานขนย้ายออกไป แต่ผลกระทบจากเศษขยะ กลิ่นและคราบจากสิ่งปฏิกูลที่หลงเหลือไม่นึกถึง

กรณีจุดที่วางขยะของที่บ้าน(รวมอาคารใกล้กัน4-5ห้อง) ซึ่งอยู่ใกล้เสากล้องวงจรปิด ขอปรึกษาว่าทางเขตฯ จะสามารถนำเอกสารที่แจกจ่ายประชาสัมพันธ์เรื่องจุดและเวลาวางขยะ หรือป้ายที่มีเนื้อหาใกล้เคียงกันไปติดที่เสานี้จะได้หรือไม่ เพื่อตักเตือนคนที่หิ้วขยะจากที่อื่นมาวาง

ด้วยความขอบคุณมา ณ ที่นี้